
6.1	Sekundær brønnkontroll
Dersom man mister den primære brønnkontrollen som er basert på hydrostatisk overbalanse, må brønnen stenges inne for å vinne tilbake kontrollen med formasjonstrykket. Dette kalles sekundær brønnkontroll.
Formasjonsfluid vil strømme inn i brønnen inntil trykket har bygget seg opp slik at formasjonstrykket blir balansert. Et stort kickvolum vil alltid være vanskeligere å håndtere enn et lite kickvolum, spesielt dersom innstrømningen er gass. Det er derfor viktig å ha godt utstyr og gode kunnskaper, prosedyrer og rutiner for en tidlig deteksjon av en innstrømning samt mulighet for rask innstengning.
Ved boring av topphullseksjoner fra en fast installasjon skal man ikke i regelen stenge inn brønnen pga svake formasjoner. Det må da brukes divertersystemer, slik at influksen får strømme fritt til overflaten der gassen blir ledet bort fra riggen. Bores det fra flyterigg er det vanlig i Nordsjøen å bore topphullseksjonen uten stigerør, slik at gassutstrømningen skjer på sjøbunnen.
[bookmark: _Toc363623882][bookmark: _Toc42494937][bookmark: _Toc164149195]	U-rørskonseptet
Når vi skal analysere trykkforholdene i en stengt brønn med kick, er det nyttig å bruke U-rørmodellen. For at U-røret skal være i balanse etter innstengningen, må det totale trykket fra annulussiden være det samme som det totale trykket fra borestrengsiden. Trykket vil balansere formasjonstrykket når brønnen har stabilisert seg.

Figur 6.1 a) viser trykkprofilene for en brønn der vi har primær brønnkontroll og det hydrostatiske trykket av slamsøylen balanserer formasjonstrykket.

Figur 6.1 b) viser trykkprofilen for en brønn der vi har sekundær brønnkontroll og innstengningstrykkene hjelper til å balansere formasjonstrykket

Formasjonsfluid har strømmet inn i annulus. Etter at trykkene har stabilisert seg har vi trykkbalanse mellom borerørsiden og ringromsiden.

[bookmark: _Toc363623883][bookmark: _Toc42494938][bookmark: _Toc164149196]
Parametere som avgjør størrelsen på SICP
Hovedsaklig er det to forhold som avgjør hvor stort SICP blir etter en innstengning:
	
Hydrostatisk underbalanse før innstrømningen. Dette tilsvarer SIDPP.
Hydrostatisk trykktap i annulus der influks har erstattet slammet.

Størrelsen på trykktapet avhenger av forskjellen i tetthet mellom slam og influx samt vertikal høyde på influx. Høyden på influx vil være gitt ved volum pit gain dividert på annuluskapasiteten i det punkt i brønnen der influksen befinner seg. Kick høyden blir større dersom vi har et trangere annulus. DVS. at det samme kick volum gir langt høyere SICP i et trangt annulus enn i et annulus med stor kapasitet. Dersom brønnen ikke er vertikal må vi også gjøre om målt lengde av kick langs brønnbanen til en vertikal høyde for å regne trykk.
	

	

	Fig.6.1 a)  Primær brønnkontroll			b)  Sekundær brønnkontroll
[bookmark: _Toc363623884][bookmark: _Toc42494939][bookmark: _Toc164149197]	Parametre som avgjør størrelsen på SIDPP
Dersom influx kun har invadert annulus, er det underbalansen i brønnen som er avgjørende for hvor høyt SIDPP blir etter en innstengning. Vi vil da ikke ha tap av hydrostatisk trykk i borestrengen.
SIDPP vil derfor i de fleste tilfeller være mindre enn SICP. SIDPP kan bare bli høyere enn SICP hvis kicken går inn i borestrengen og ikke i annulus, eller hvis vi får U-rørseffekt fra annulus pga store mengder borekaks som øker slamvekten i annulus.

Kick i borestrengen kan forekomme dersom det trippes inn i en
gassboble  uten tilbakeslagsventil ( float ) i bunnen av strengen.
[bookmark: _Toc363623885][bookmark: _Toc164149198]
6.2	Trykkberegninger i stengt brønn

De følgende formlene er basert på at innstrømmingen har kommet inn i annulus og at den står som en boble i bunnen. Det forutsettes også at borekronen befinner seg på bunnen og at hele strengen er fylt med slam. 
Hvis vi tar utgangspunkt i U-rørsmodellen kan vi nå sette opp ulike formler avhengig av hvilke opplysninger som er kjent og hvilke vi ønsker å beregne. 

Trykket på bunnen beregnes på drillpipesiden fordi vi der har slam helt ned :


	

Drepeslamdensitet beregner vi også på drillpipesiden :


	

Oftest er densitet av influx den eneste ukjente i U-rørsoppsettet og vi kan utlede følgende formel for influx densitet : ( Det er viktig her å benytte vertikal høyde av influx ).


	
Eksempel 1:
	TVD = MD 	=	2640	m
	Slamdensitet	=	1,34	sg
	Annuluskapasitet 	=	36,6	liter/meter
	Influxvolum	=	3500	liter
	SIDPP	=	24	bar
	SICP	=	34	bar

	Formel for bunntrykk gir oss :

	Bunntrykk = 24 + 1,34 x 0,0981 x 2640 = 371 bar

	Formel for drepeslam gir oss:

	  NB !  Rundes alltid opp

	Vi kan beregne lengde av influx langs brønnbanen :

	 
	Dette er også influxhøyde i en vertikal brønn. I en brønn med vinklet brønnbane måtte vi multiplisert influxlengde med cosinus til vinkelen for å finne vertikal høyde.

	Formel for densitet influx gir oss:

	

[bookmark: _Toc363623890][bookmark: _Toc42494940][bookmark: _Toc164149199][bookmark: _Toc363623888]	Type influx
	Typiske fluid tettheter

	0,1
	-
	0,4
	sg
	Gass

	0,4
	-
	0,6
	sg
	Kondensat

	0,6
	-
	0,8
	sg
	Olje

	1,0
	-
	1,1
	sg
	Formasjonsvann



Det vil ofte være stor usikkerhet omkring pitgain og annuluskapasitet, slik at beregningen av tetthet på influx ofte kan være misvisende. Dersom gassen går i løsning i slammet vil dette også komplisere bildet. Beregningen gir en indikasjon på tetthet på influx ved bunnhullstilstander. Etterhvert som fluiden som er strømmet inn sirkuleres til overflaten, kan det forandre egenskaper. Både formasjonsvann og olje kan inneholde store mengder gass som koker ut på vei mot overflaten. 

[bookmark: _Toc42494941][bookmark: _Toc164149200]	6.3	Kicktoleranser
	Kick toleranse I
	Kick toleranse er et begrep som har hatt en rekke forskjellige definisjoner.
	Den enkleste definisjonen er: 

"Kick toleransen er det maksimale volum med influx(les høyde influx) av gitt tetthet som kan stenges inne og sirkuleres ut, uten at den svakeste formasjonen sprekker opp".
	
	Kicktoleransen er dermed bestemt av:
	SICP = MAASP (maximum allowable annulus surface pressure)
	
	Størrelsen på SICP er bestemt av graden av underbalanse vi borer med, samt det hydrostatiske tapet pga. at formasjonsfluid har erstattet slam i annulus.
	SIDPP er kun bestemt av graden av underbalansen vi borer med.

	SICP	= underbalanse + tap av hydrostatisk trykk i ringrommet
		= SIDPP            + (slamdensitet – influxdensitet) x influxhøyde x 0,0981

	Ved å sette MAASP inn i stedet for SICP i den siste ligningen får vi
	
	MAASP = = SIDPP + (slamdensitet – influxdensitet) x influxhøyde x 0,0981

Snur vi på ligningen får vi et uttrykk for influkshøyden:

	Influxhøyde = 



	Kick toleransen kan så uttrykkes som et volum:
	
	Influxvolum = Influxhøyde x annuluskapasitet

Vi ser at desto større underbalansen er (SIDPP), desto mindre blir kick toleransen. Etter å ha beregnet kick toleransen, kan vi lettere vurdere om forventet mengde influks er for stor (deteksjonsterskelen for kick). Er det sannsynlig at influksen blir større enn det toleransen tillater, etter at brønnen er stengt inne, må boreprogrammet endres og foringsrøret settes hyppigere.
	Mer avanserte beregningsmetoder for kick toleranse vil også ta med gassekspansjon i åpent hull seksjonen i beregningene.

NB! Etter at influksen har invadert annulus skal den sirkuleres ut. Det maksimale trykket på skoen vil først oppstå når gassen når opp til denne og ikke like etter at vi har stengt inn. 
Modellen for kicktoleranse som vist ovenfor er derfor  ikke akseptert brukt av de fleste operatører på norsk side i nordsjøen. 

	Eksempel

Gitt følgende data.
Finn kick toleransen uttrykt som influx høyde og volum. Deteksjonsterskelen for pit gain på riggen er satt til 2,5 m3. Vurder om boring er forsvarlig.

		Slamdensitet	= 1,65 sg
		Influx densitet	= 0
		MAASP	= 82 bar
		SIDPP		= 20 bar
		Annulus kapasitet	= 15,2 l/m (8 1/2" bit, 6 1/2" DC)

	Beregner kick toleranse som høyde på influx:
	Influxhøyde =  = 383 meter

	Beregner kick toleranse som volum: influx høyde x annuluskapasitet

	Influxvolum = 383 x 15,2 = 5822 liter   dvs maks	 5,8m³

	Deteksjonsterskelen er innenfor disse volumene med god margin, slik at boring av denne seksjonen er forsvarlig.

	NB! Volumet vil fortsette å øke fra kicken blir detektert til brønnen har blitt stengt inne (tiden det tar å trekke av bunn, gjøre flow check og stenging av BOP). Det bør derfor være en margin mellom deteksjonsterskelen og kick toleransen avhengig av hvor lang tid innestengningen vil ta.
	Hva ville du gjort dersom kick toleransen var mindre enn deteksjonsterskelen for pit gain ?


[bookmark: _Toc363623889][bookmark: _Toc42494942][bookmark: _Toc164149201]	Kick toleranse II
	Det finnes flere måter og regne kick toleranse på. Det er klart at med lange åpne seksjoner i brønnen der foringsrør ikke er satt, vil kicktoleransen reduseres.
Derfor vil forholdet mellom skodybde for siste foringsrør og total vertikal dybde på brønnen være en viktig parameter i beregningene for kicktoleranse.

	Først defineres MAASP samt ekvivalent “leak off ” densitet på slammet LO 

	MAASP = ( Leak off densitet - slamdensitet ) x 0.0981 x Vertikal høyde til sko
	Hvis slamdensiteten forandrer seg vil også MAASP forandre seg. Det er leak-off densiteten som er konstant

	Vi definerer så en kicktoleransefaktor som er skodybden dividert på total vertikal dybde multiplisert med differansen mellom den ekvivalente fraktureringsdensitet og slamdensitet.

	TOL	=    x ( LO - MW )
	Som vi ser av ligninga overfor vil TOL være lik forskjellen mellom LO og MW som relaterer seg til MAASP hvis TVDSKO hadde vært lik TVDTOTAL. I stedet for å regne ut maksimal influkshøyde spesifiserer man forventet maksimum formasjonstrykk lik:

	PBHP	= (TOL + MW ) x 0.0981 x TVDTOTAL
	Beregningsmetoden overfor er en sikkerhetsforanstaltning og ikke basert på modellforsøk.
	I tillegg må det tas hensyn til gassekspansjon før influxen når casing skoen.

	I forbindelse med kick margin opererer en med uttrykket deteksjonsterskel. Det er et uttrykk for det volum en kick vil ha før den er detektert. Videre opererer en med uttrykket innestengnings volum. Det er et uttrykk for det volum en kick vil ha før brønnen er stengt inne. Deteksjonsterskel og innestengnings volum må estimeres på forhånd. Forhold som en må ta hensyn til er:

Instrumentering og målenøyaktighet på riggen
Setting av alarmgrenser
Tid for innestengning
Kickintensitet


[bookmark: _Toc363623891][bookmark: _Toc42494943]
6,4	Innstegningsprosedyrer
[bookmark: _Toc363623892][bookmark: _Toc42494944][bookmark: _Toc164149203]	Generelt
Ved enhver mistanke om innstrømning må vi ta en flowcheck og eventuelt stenge brønnen inne. Tidlig deteksjon og rask innstenging er avgjørende for hvor vanskelig en påfølgende drepeoperasjon vil bli. Jo mindre kickvolum, desto mindre er faren for å miste kontrollen over brønnen, og desto lettere vil utsirkuleringen bli.
Dersom bare surface casing (20") er satt, vil det være aktuelt å bruke diverterutstyr til å lede gasstrøm bort fra plattformen. Det må gå klart fram i boreprogrammet når diverterutstyret skal bli brukt (boring fra faste installasjoner), og når brønnen skal stenges inne.
På flyterigger må det utarbeides prosedyrer for boring av topphull (riserless drilling).
Det finnes flere typer innstengningsprosedyrer avhengig av riggtype og hvilken fase av boreoperasjonen man er i.


Innstengning ved boring: 

faste installasjoner
flyterigger

Innstengning ved tripping:

faste installasjoner
flyterigger

Innstengning når borestrengen er ute av hullet

Diverterprosedyrer

faste installasjoner
flyterigger

Nedenfor er gitt generelle prosedyrer for innestengning under boring, tripping, samt forslag til diverterprosedyrer.

Generell innestengningsprosedyre under boring

Stopp rotasjonen (rotary table eller top drive)
Løft borekronen av bunnen og posisjoner borestrengen slik at innstengning kan foretas
(Nedre kelly cock/tool joint over boredekket. Se opp for tooljoints i BOP?)
Stopp pumpene og line opp på triptanksystemet
Observer brønnen for returstrøm (Flowcheck) 
Dersom brønnen strømmer, steng BOP i hht prosedyre
Informer overordnet ( toolpusher )
Les innestengningstrykkene og pit gain (plottes mot tid)

Pumpene stanses etter at strengen er trukket av bunnen, slik at swabbingeffekten blir redusert, og man beholder ECD i brønnen så lenge som mulig. Det er generelt anbefalt å stenge brønnen inne med annular preventeren i første omgang. Ram preventer skal kun brukes dersom man er sikker på at denne ikke vil stenge på en tooljoint. 

Det vil ellers være en fordel om strengen kan trekkes godt av bunnen, slik at denne ikke blir plugget eller fastlåst pga utfelling av borekaks og barytt. Det må på forhånd være bestemt hvor lenge en flowcheck skal vare.

Ettersom mange choker ikke er beregnet til å isolere, men bare regulere brønntrykket, bør en ventil oppstrøms av choken stenges dersom brønnen skal stå innestengt over tid før drepeoperasjonen kan starte. På flytere er det praksis at borestrengen henges av på en ram (NB space-out), og heave-kompensatorene settes i midtstilling.


	Generell innestengningsprosedyre  under tripping

Sett øverste tool joint i slips
Installer full åpen sikkerhetsventil (kelly cock, DPSV, TIW)
Steng sikringsventilen
Steng BOP i henhold til prosedyre
Informer overordnet ( toolpusher )
Les innestengningstrykkene og pit gain (plottes mot tid)


Strategien videre vil være avhengig av situasjonen. Dersom det skal strippes tilbake til bunnen, må det installeres en tilbakeslagsventil over den stengte kelly cocken på borestrengen. (Inside BOP, Gray valve, None Return Safety Valve ). Deretter må kelly cocken åpnes, slik at det kan pumpes ned borestrengen når man kommer tilbake til bunnen. Dersom brønntrykket er høyt, kan borestrengen komme ut av hullet hvis annularen brukes som innstengingsventil. Skulle dette skje, må en ram preventer stenges øyeblikkelig.
Når sikringsventilen skal installeres på borestrengen, trenger man arbeidshøyde for dette. En sikringsventil (safety valve) skal alltid være lett tilgjengelig i åpen posisjon på boredekket og nøkkel for å stenge den skal alltid være lett tilgjengelig. Der skal det også være crossover subs til alle typer rør som måtte være i brønnen til enhver tid.

NB! Utførelsen av prosedyrene, vil være borers ansvar uten assistanse fra toolpusher eller boreleder.

	Generelle diverterprosedyrer (og grunn gass problematikk)

Stopp rotasjonen
Trekk av bunnen
Åpne ventil i diverterlinen mot le side på riggen (avhengig av vindretning)
Steng ventil til flowline
Påse at “slip joint” pakninger, “flowline seals” etc. er trykksatt
Steng diverterelementet
Pump sjøvann/slam i forsøk på å drepe eller dempe kicken vha dynamisk trykk

Diverterprosedyrer er basert på å stanse eller moderere en grunn gass-innstrømning ved å produsere et så høyt dynamisk trykk mot formasjonen som mulig. Filosofien er at grunne gasslommer ofte har trykk som ligger nær det normale (pga lav frakturerings-styrke), og at økt ECD i hullet dermed kan være nok til å gi overbalanse. Diverterutstyret er designet for å la returen strømme bort fra riggen med et minimalt mottrykk fra overflaterørene.


Dette for å unngå oppsprekking og eventuelt dannelse av krater rundt brønnen pga lav fraktureringsstyrke. Det er derfor svært viktig at diverteren ikke stenges før diverterlinen har blitt åpnet. Automatisk sekvensstyring er anbefalt som en sikring mot total innstenging av brønnen.
Trykket på pakninger kan være lavt f.eks for at slip joint skal kunne bevege seg lett under normal operasjon. Pakningene må trykksettes for ikke å bli blåst ut idet diverter elementet stenger.
Som tidligere nevnt, skal grunne gass soner unngås hvis mulig. Når pilothull bores viser erfaringer at en dynamisk drepeoperasjon har mulighet for å lykkes (relativ lav suksessrate) dersom pumperaten økes til maksimum umiddelbart etter deteksjon. Likevel foretrekker de fleste operatørene idag å bore uten riser fra flytende installasjoner. Man unngår da faren med å ta strømmen fra brønnen opp på riggen, samtidig som riggen kan trekkes unna sonen der gassen kommer til overflaten. Ellers er det en vanlig oppfatning at de fleste av dagens divertersystemer i utgangspunktet bare bør regnes som et virkemiddel til å kjøpe seg tid til å evakuere plattformen (dersom det ikke lar seg gjøre å stanse utblåsningen umiddelbart). Dette skyldes den kraftige erosjonen dette utstyret utsettes for fra en vedvarende strøm av slam, gass, sand og andre sedimenter fra formasjonen.

	Følgende forholdsregler kan forebygge eller lette håndtering av grunn gass:

Unngå å bore gjennom grunn gass dersom mulig
Boring av pilothull (ca 10" ) som kan gi høyt ECD ved maksimal pumperate
Unngå swabbing ved å kjøre pumpene når strengen trekkes ut (back reaming)
Sørg for at flowmeteret og gassdetektorer er kalibrerte og fungerer
Flowcheck før man tar connection (swabbing og tap av ECD), og ellers ved enhver mistanke
Bruk av tilbakeslagsventil (float) i borestrengen for å hindre utblåsning opp strengen
Bruk av streng som reduserer swabbingeffekten og som tillater pumping av LCM
Reduser penetrasjonsraten for å hindre økning i slamdensiteten i annulus pga cuttings og dermed oppsprekking. Dette kan kamuflere en økning i poretrykk (brønnen kan begynne å strømme når den sirkuleres rein)

Det er ellers viktig at boremannskapene blir trenet til å reagere hurtig ved mistanke om grunn gass, ettersom det vil være liten tid for vurdering av situasjonen og planlegging. Prosedyrene må av samme grunn være enkle og klare, og stengetiden på diverterelementet kort.
Boring i kjente formasjoner der man tidligere ikke har observert grunn gass, kan gi en falsk trygghetsfølelse. Man må være oppmerksom på at lekkasjer fra andre brønner eller tidligere undergrunnsutblåsninger kan skape grunne gasslommer i slike områder.
[bookmark: _Toc363623893][bookmark: _Toc42494945][bookmark: _Toc164149204]	Innstengningsmetode
Det er flere filosofier for hvordan en strømmende brønn bør stenges inne. Det har vært en vanlig oppfatning at ved hurtig innstengning, vil det kunne oppstå sjokkbølger som kan skade formasjonene og utstyret. På den andre siden er det ønskelig å redusere innstrømningsvolumet til et minimum.

API skiller mellom to typer innstengning.

Soft Shut In
Hard Shut In

Uansett hvilken metode som benyttes så er det viktig og først sikre innvendig i strengen før man stenger ringrommet. Dette hindrer at innstrømningen kommer opp borestrengen.



	Soft Shut-in

Ved en soft shut-in skal choken skal stå åpen under normal operasjon.
Dersom du må stenge inn, åpnes først HCR/Failsafe ventilen på chokelinen. 
Deretter stenges annular eller ram preventer (API skiller ikke mellom disse når det gjelder definisjonen).
Brønnen stenges så inne ved å stenge/strupe gradvis på choken.
Dette gir en skånsom innestengning, og tillater bedre overvåking av trykkoppbyggingen.
Men metoden er mer tidkrevende, og gir derfor en større innstrømning.
Flere operatører er derfor på vei bort fra denne metoden.

	SOFT SHUT IN
	Normal Operasjon
	Innstengning

	HCR/Failsafe
	Stengt
	Åpnes

	Annular/Ram
	Åpen
	Stenges

	Choke
	Åpen
	Stenges (Brønnen stenges)





	Hard Shut-in

Ved en hard shut-in skal choken stå i stengt posisjon under normal operasjon.
Dersom du må stenge inn stenger du brønnen inn ved å stenge annular eller ram.
Nå er brønnen allerede stengt ved å operere en funksjon.
For å lese av trykk åpnes nå HCR/Failsafe ventilen mot stengt choke. (du skal være sikker på at annular/ram du har stengt holder trykk før du åpner HCR/Failsafe).
Denne metoden er mindre skånsom mot formasjonen, men gir også et vesentlig mindre innstrømningsvolum fordi det kortere tid før brønnen er stengt inne.

	HARD SHUT IN
	Normal Operasjon
	Innstengning

	Annular/Ram
	Åpen
	Stenges (Brønnen stenges)

	HCR/Failsafe
	Stengt
	Åpnes

	Choke
	Stengt
	Forblir stengt



De fleste operatører foretrekker å benytte hard shut in. Det har vist seg at kickvolumet blir betydelig mindre og dermed lavere trykk. Det stenges ofte med en annular og stengetiden for denne gjør at dette ikke blir noe "sjokkbelasning" mot formasjonen. 

[bookmark: _Toc363623894]Undersøkelser konkluderer med at "sjokkbølgene" som ville oppstå som følge av en hard shut-in ikke ville være av praktisk betydning.
[bookmark: _Toc363623895][bookmark: _Toc42494946][bookmark: _Toc164149205]
6.5	Evaluering av kick situasjoner

Etter en innestengning er det viktig å foreta en så korrekt vurdering av situasjonen som forholdene tillater. Sentrale spørsmål vil være:

Hvor kritisk er situasjonen?
Hvilken drepemetode er mest hensiktsmessig?

	Vi skal videre se hvordan evaluering av kick data hjelper oss til å bestemme drepestrategi.

[bookmark: _Toc363623897][bookmark: _Toc42494948][bookmark: _Toc164149207]Lesing av kick data
Når brønnen stenges inne, vil innstrømningen gradvis avta og opphøre når brønnen er kommet i balanse. Tiden som trykkutjevningen tar, er avhengig av hvor stor underbalansen er, formasjonens permeabilitet, formasjonsfluidens viskositet, hvor mye av reservoaret som er penetrert og brønnvolum/kompressibilitet av slammet. Trykkutjevningen tar relativt kort tid i formasjoner med høy permeabilitet. Ved lav permeabilitet kan det ta opp til flere timer før brønnen er stabil, spesielt dersom OBM er i bruk. Ved å plotte trykkoppbyggingen mot tid etter innestengningen, kan en få verdifull informasjon om både formasjonens permeabilitet, og type formasjonsfluid (i tillegg til innestengningstrykkene). Se figur 6.2.



	a) lav permeabilitet	b) høy permeabilitet

Fig. 6.2	 Innestengningstrykkprofil for væskekick fra formasjonen
	
Vannbasert slam

Dersom man borer med vannbasert slam (WBM), og influx er fri gass, kan avlesning av korrekte innstengningstrykk kompliseres pga. gassmigrasjon. Det er derfor viktig å lese trykkene med jevne mellomrom og plotte oppbyggingen mot tid.

Som en tommelfingerregel kan vi si at når trykkoppbygningen flater ut og forlater den lineære trykkoppbygningskurven, har vi nådd innestengningsverdiene som vist i figur 6.3.

Dersom marginene er små før man risikerer oppsprekking av formasjon, er det viktig å ha en strategi for å hindre den unødvendige trykkoppbyggingen som følger av gassmigrasjon etter at brønnen har kommet i balanse.

Tar oppveiing av drepeslam lang tid, kan volumetrisk metode brukes til å kontrollere bunnhullstrykket i migrasjonsfasen.

Brukes Drillers metode, kan utsirkuleringen starte umiddelbart etter stabiliseringen, slik at dette problemet blir unngått.





Fig. 6.3	Tolking av innestengningstrykk for gasskick i vannbasert slam


Oljebasert slam

Ved bruk av oljebasert slam kan det også være vanskelig å lese riktig innestengningstrykk ved gasskick. Dette skyldes gassens evne til å løse seg opp i slammet, og dermed "forsvinne" etterhvert som den strømmer inn i brønnen. Oljebasert slam har også større kompressibilitet enn vannbasert slam. Dette kan føre til variasjoner i innestengningstrykkene, og at stabiliseringen tar lengre tid. Siden oppløst gass ikke migrerer, vil vi normalt ikke se migrasjon i OBM. 
Figur 6.4 viser innestengningstrykkene plottet mot tid for en kick som ble tatt i en dyp høytrykksbrønn med oljebasert slam. Som vi ser, tok trykkutjevningen hele 2 timer.



			
Fig. 6.4	Innestengningstrykkprofil for gasskick i oljebasert slam.

Feil avlesninger av innestengningstrykk

Leser vi av for lave innestengningstrykk, risikerer vi å sirkulere i underbalanse, og dermed fortsette å ta inn formasjonsvæske. Leser vi av for høye trykk, vil dette gi for høy vekt på drepeslammet og dermed en høyere belastning på formasjonen enn nødvendig. Det er avgjørende for drepeoperasjonen at det avleste SIDPP trykket reflekterer det korrekte formasjonstrykket.

Har vi fått trapped pressure i brønnen i forbindelse med innstengningen, kan innstengningsverdiene bli for høye. Trapped pressure kan skrive seg fra at pumpene ble skrudd av etter at brønnen ble stengt inne, slik at brønnen ble unaturlig trykket opp. Trapped pressure kan identifiseres ved å forsiktig blø av et lite slamvolum over choken. Dersom SIDPP ikke faller (husk tidsforsinkelsen), tyder dette på at det ikke er trapped pressure i brønnen.
Blir ikke gassmigrasjon identifisert, kan også dette føre til at innstengningstrykkene leses for høye.
I en kicksituasjon er det en vanlig reaksjon at man ønsker å komme i gang og få drepeoperasjonen overstått så raskt som mulig. Utålmodighet kan føre til at innstengningstrykkene blir lest for tidlig, slik at de blir for lave. Drepeslamdensiteten blir dermed for lav og brønnen vil i første omgang ikke bli drept. Dette gjelder spesielt for formasjoner med lav permeabilitet og ved gasskick i OBM.


Undergrunnsutblåsning

Dersom MAASP blir oversteget og brønnen sprekker opp ved innstengningen, vil SICP forløpe omtrent som under en Leak-Off Test. Etter å ha bygget seg opp til et maksimum, vil det kunne falle og begynne å variere betydelig. SIDPP kan også være ustabilt og gjerne større enn SICP og store slamtap kan forekomme. En undergrunnsutblåsning kan bli bekreftet ved forsiktig å pumpe ned borestrengen mot stengt choke. Dersom det ikke observeres noen reaksjon på chokesiden, er det sannsynlig at formasjonen har sprukket opp, og at fluid strømmer fra en formasjon til en annen (crossflow). 

Tilbakeslagsventil i borestrengen

Lesing av SIDPP blir litt mer komplisert dersom det er installert en tett tilbakeslagsventil (float valve) i borestrengen. Denne hindrer trykkoppbygging i borestrengen. Ved forsiktig å pumpe ned borestrengen vil pumpetrykket bygge seg opp. Når dette faller av, eller når en reaksjon observeres på choke manometeret, leser vi pumpetrykket. Ventilen er da blitt åpnet, slik at formasjonstrykket blir balansert. Ved lav pumperate (10 - 20 SPM) kan vi se bort ifra friksjonstapet i borestrengen, slik at pumpetrykket på dette tidspunktet vil reflektere det korrekte innestengningstrykket. Bruker man drillpipe manometeret som indikator,  kalles gjerne denne prosedyren Drillpipe Leak-Off  Test.

Pit gain

Pit gain leses for å bestemme kick volum. Det er ofte en viss usikkerhet forbundet med dette, spesielt dersom kicken har "krøpet" innpå over lang tid, eller man opererer på flyterigg i dårlig vær.
Størst potensiale til å gi en stor kick (som vi ikke ønsker) der kvantifisering av økt slamvolum er lett å bestemme, har en porøs gassbærende sand med høy permeabilitet og uventet høyt trykk.
I noen tilfeller kan det være at en pit gain blir observert uten at brønnen bygger opp trykk etter innestengningen. Dette kan skyldes flere forhold:

gas cut mud
utvanning av slam på overflaten
overføring av slam til aktivt system 
gjentatt swabbing av formasjonsvann ved connections
ballooning effect (formasjonen gir tilbake tapt slam)

Bestemmelse av type influx

Som tidligere nevnt, bør man prøve å bestemme hvilken type kick som er tatt. Det vi er mest interessert i, er gasskonsentrasjonen. Den vil ha stor betydning for choketrykkutvikling under utsirkuleringen og de gassrater som må håndteres på overflaten. 
Dersom man borer i kjente formasjoner ,vet man som regel hva som har kommet inn i brønnen. 
Hvis man føler seg sikker på at en kjenner hullkapasitet og kick volumet godt, kan tettheten på influx beregnes.
Som nevnt vil en fri gasskick i vannbasert slam kunne gjenkjennes på at innestengningstrykkene fortsetter å stige etter at brønnen har stabilisert seg. 
Dersom innestengningstrykkene stabiliserer seg, tyder dette på at vi har fått en væske-kick (vann, olje eller kondensat). 
I OBM kan variasjoner i innestengningstrykkene og lang stabiliseringstid indikere fri gass kick.


Selv om innestengningstrykkene indikerer en væske-kick, er det ofte store mengder gass i løsning i formasjonsvæsker. Når kicken sirkuleres mot overflaten vil gassen bryte ut av løsningen. Dette gjelder spesielt for olje og kondensat, men også til en viss grad for formasjonsvann. Siden en fri gasskick representerer "worst case", er det vanlig praksis å anta at det er gass som har kommet inn i brønnen inntil det motsatte er bevist.

BOP vurderinger

Etter å ha registrert innstengingstrykkene og vurdert gasskonsentrasjonen i kicken, kan en gjøre seg opp en mening om hvor stort det maksimale choketrykket vil bli under utsirkuleringen (det finnes beregningsmetoder for dette). Deretter kan man avgjøre om brønnen bør sirkuleres ut med stengt annular, eller om en ram preventer må tas i bruk (og i ekstreme tilfeller, om kicken eventuelt må bullheades, dvs. influksfluiden pumpes/presses tilbake i formasjonen).

[bookmark: _Toc363623898][bookmark: _Toc42494949][bookmark: _Toc164149208]Valg av drepemetode

En kick kan fjernes fra brønnen ved sirkulasjon eller migrasjon til overflaten. Influksen kan også injiseres tilbake inn i formasjonen den kom fra. Det er flere forhold som må vurderes når den mest hensiktsmessige drepemetoden skal velges i en kicksituasjon:

Brønnseksjon 
Kick intensitet 
Bit posisjon og kick posisjon i annulus
Utstyrsbegrensninger
H2S fare
Værsituasjon (på flyterigg)
Boremannskapets kompetanse

Brønnsekvens

Ved boring av topphullseksjon  (26"), vil som nevnt formasjonsstyrken ikke tillate innstengning i en kicksituasjon. På en fast plattform må det da benyttes diverterutstyr og dynamiske drepemetoder. På flyterigger er det vanlig å bore topphullet uten riser, slik at faren med å la brønnen strømme opp på plattformen blir unngått. Etter at 20" casing er satt, og BOP installert, skal brønnen stenges inne i kicksituasjoner

Kick intensitet

Kick intensiteten kan defineres som hvor nær kick toleransen brønnen er etter en innstengning, eller hvor liten margin det er mellom MAASP og SICP. Den er dermed et mål på hvor kritisk en situasjon er med tanke på oppsprekking og/eller slamtap, og en eventuell undergrunnsutblåsning.

Dersom kick intensiteten er lav til medium høy, og borestrengen er på bunnen av hullet, vil det være naturlig å velge en konvensjonell utsirkulering basert på Drillers eller W+W metode. Valget av hvilken av disse som er mest hensiktsmessig i en gitt situasjon, er diskutert i kapittel 7.



MAASP overstiges 

Hvis en velger å overstige MAASP under ei utsirkulering kan konsekvensen i verste fall bli oppsprekt formasjon og totalt slamtap med påfølgende under ground blow out. Valget av prosedyre må tas på bakgrunn av bl. a:

Dybde på casingsko
Kvaliteten på sementjobben
Egenskapene til den svakeste formasjonen (elastisitet, permeabilitet)
Med hvor stor margin MAASP vil bli oversteget
Hvor lang tid MAASP vil bli oversteget
Sikkerhetsfaktoren som er lagt inn i MAASP verdien 

Når innestengningstrykket SICP overstiger MAASP, kan formasjonen sprekke opp. Brytes formasjonen ned og/eller slamtapet blir for høyt, vil vi miste bunnhullstrykk, og dermed kan en undergrunnsutblåsning utvikle seg i brønnnen.
I slike tilfeller må først tapssonen repareres/isoleres med å sette LCM/gunk/barytt/sement plugger før brønnen kan drepes.
Dersom formasjonen tåler at brønnen stabiliseres med innstengningstrykk som overstiger MAASP, er det gode grunner for å forsøke en utsirkulering.
Ofte viser det seg at innstengningen kan være den fasen av en utsirkulering der trykkbelstningen ved casingskoen er størst. 
Holdes nå et tilnærmet konstant bunnhullstrykk under drepeoperasjonen, vil ofte tommelfingerregelen som sier at brønnen tåler utsirkuleringen dersom den tåler innstengningen, gjelde.
Argumentasjonen for denne påstanden er relatert til høyden på innstrømningen, samt at gassen kan blande seg med og løse seg opp i slammet når sirkulasjonen pågår.
En utsirkulering i en slik situasjon trenger ikke å resultere i en undergrunnsutblåsning, selv om det skulle oppstå et vist slamtap. Greier man å opprettholde mesteparten av returen, kan operasjonen lykkes. Et begrenset slamtap forutsetter at formasjonen har en viss elastisitet eller permeabilitet, samt at overbelastningen ikke blir for stor. Slammet kan også forhåndsbehandles med LCM (Lost Circulation Material) dersom slik slam kan pumpes gjennom dysene i borekrona. 
MAASP er ofte basert på konservative verdier. Når det i tillegg ofte viser seg at formasjonsstyrken kan øke noe under boring (filterkake), vil det som regel være en margin mellom Leak-Off og oppsprekking.
Skulle en under ground blow out bli resultatet, bør ikke det avholde oss for å prøve ei utsirkulering. Det ville blitt resultatet likevel.

Bullheading

Skulle kickvolumet (gass) og innestengningstrykkene indikere at kapasiteten på BOP-utstyret vil bli oversteget under en utsirkulering, må bullheading vurderes som en alternativ drepemetode.


Bit og kick posisjon

Borekronas posisjon i brønnen i forhold til kicken og bunnen av hullet vil være avgjørende for hvordan brønnen best kan bringes under kontroll. For å være sikker på at ringrommet kan renses for influx og brønnen drepes, må borekrona være under formasjonen der innstrømningen kommer fra, og fortrinnsvis på bunnen av hullet. Er borestrengen over bunnen når brønnen stenges inne, må en forsøke å strippe tilbake til bunnen (ved høye brønntrykk og kort lengde med borestreng i hullet kan det være nødvendig å “snubbe”).
Dersom det er tidkrevende å komme tilbake til bunnen, må en også være forberedt på å kunne håndtere en eventuell gassmigrasjon underveis (volumetrisk stripping ). 
Er strengen ute av hullet, kan man bruke volumetrisk metode med top kill, eller eventuelt snubbe en streng inn i brønnen under trykk.
Hullkollaps under bit kan føre til at en høytrykksgass blir stengt inne. En slik innrasning i borehullet må da bores ut med stor forsiktighet da gassen kan ligge rett under.

H2S fare

Ved mistanke om H2S gass i brønnen, er det vanlig prosedyre å bullheade kicken tilbake i formasjonen for å unngå å måtte håndtere gassen på overflaten. H2S er dødelig selv i små konsentrasjoner. H2S vil også angripe stålet den kommer i kontakt med og redusere styrken på utstyret i brønnen.

Utstyrsbegrensninger

I utgangspunktet skal BOP utstyret være dimensjonert til å kunne håndtere de trykkontroll-situasjonene som måtte oppstå under boring. Spesielle omstendigheter kan føre til at kapasiteten eller konfigurasjonen på utstyret setter begrensninger for hvilke operasjoner som kan gjennomføres.

Værsituasjonen

På en flyterigg er man prisgitt et værvindu som tillater gjennomføring av drepeoperasjonen. Dårlige værutsikter kan dermed ha innvirkning på hvilken drepemetode som vil være mest hensiktsmessig. En dreping vha W&W metoden er raskere enn bruk av drillers metode. 
Ved drillers metode renses brønnen raskere. Dersom det i tillegg er tid til å sette en tung pille før en må koble av riser, vil drillers metode kanskje gi det beste resultatet.
Det må foreligge en beredskapsplan for hvordan slike situasjoner skal håndteres. Hvor raskt slamvekten kan økes, vil være et sentralt spørsmål sammen med valg av utsirkuleringsrate.

Kompetansen til boremannskapet

Boremannskapet skal være i stand til å bruke det utstyret som er tilgjengelig til å håndtere de kicksituasjoner som måtte oppstå.

Avsluttende bemerkning 

Det finnes ingen fasit på hvordan kritiske trykkontrollsituasjoner skal løses. Hvert problem er unikt, og i tillegg kan operatørene basere sine løsninger på forskjellige filosofier. Følgelig er dette avsnittet kun ment som et forsøk på å systematisere en del av de forhold som må vurderes, og de alternativene man har i kick situasjoner.

